23/12/2020 | Administración LocalMunicipal
Mugardos
Delegación de competencias en membro da corporación municipal

O Martina Belen De Araoz Lyudmilova, con data 17.12.2020, dictou a Resolución que de seguido se transcribe: Mediante decreto número 1414/2019, do 13 de decembro de 2019, designáronse os membros da Xunta de Goberno Local e as Tenencias de Alcaldía. Así mesmo, mediante o decreto número 1478/2019, de 27 de decembro de 2019, tíñase conferido delegación xenérica, nas materias relativas á área de Obras, Servizos e Medioambiente, a prol do membro da Xunta de Goberno Local D. Bogdan George Alviarez Valentin Fernandez, e mediante o decreto número 395/2020, de 14 de maio de 2020, tíñase modificado a delegación xenérica, anteriormente citada, aos efectos de concretar as materias da área de Obras, Servizos e Medioambiente nas que ostentaría competencias delegadas o concelleiro anteriormente sinalado; delegación xenérica que non incluía a facultade de resolver mediante actos administrativos que afectasen a terceiros. E considerando necesario e convinte que o citado concelleiro ademais de dirixir os servizos correspondentes á citada área e xestionalos en xeral poida tamén resolver mediante actos administrativos (decreto ou resolución) as cuestións que afecten a terceiros en tódalas materias incluídas na área por el dirixida e xestionada, pola presente, e ao abeiro do disposto no artigo 23.4 da Lei 7/1985, do 2 de abril, reguladora das bases do réxime local; no artigo 61.3 da Lei 5/1997, do 22 de xullo, de administración local de Galicia; nos artigos 8 e 126 do Regulamento orgánico de funcionamento; e nos artigos 43.3 e 44 do Regulamento de organización, funcionamento e réxime xurídico das entidades locais, aprobado polo Real decreto 2568/1986, do 28 de novembro (ROF), RESOLVO: 1º.- Modificar, nos termos que de seguido se indican, a delegación xenérica conferida, na área de Obras, Servizos e Medioambiente, a prol do membro da Xunta de Goberno Local, D. Bogdan George Alviarez Valentin Fernandez, mediante a Resolución da Alcaldía número 1478/2019, de 27.12.2019, delegación xenérica que posteriormente fora modificada, pola Resolución da Alcaldía número 395/2020, de 14.05.2020: - A delegación xenérica abarca a facultade de dirixir os servizos correspondentes á citada área e xestionalos en xeral, e comprenderá tamén as seguintes facultades: 1.- Resolver mediante actos administrativos –decreto ou resolución-, en tódalas materias incluídas na área de Obras, Servizos e Medioambiente (incluíndo polo tanto tódalas materias relativas á citada área e non só as recollidas na citada Resolución da Alcaldía número 395/2020, de 14.05.2020), as cuestións que afecten a terceiros, así como a resolución dos recursos de reposición que se poidan interpoñer.2.- A sinatura das certificacións que se deban emitir respecto das resolucións ditadas nas áreas da presente delegación, así como todos os actos administrativos que sexan precisos.3.- Rectificar os erros materiais ou de feito e resolver os recursos administrativos que se poidan interpoñer, incluídos os recursos extraordinarios de revisión.4.- Ostentar a potestade sancionadora no ámbito das competencias delegadas. Facéndose constar, a maior abastanza, que dentro da área de servizos, dirixida e xestionada polo citado concelleiro, atópanse incluídos os servizos que de seguido se relacionan: - Servizos de comunicación do Concello, incluídos voz e datos, TIC´s (administración electrónica, Portal da Transparencia, etc), e mantemento, seguridade e renovación do parque informático municipal. - Servizo de protección de datos de carácter persoal (Responsable de Tratamento). - Servizo de protección dos traballadores fronte aos riscos laborais (prevención, seguridade e saúde laboral), ostentando, en consecuencia, a presidencia do Comité de Seguridade e Saúde.2º.- En toda a documentación asinada a partir da efectividade da presente resolución farase constar a autoridade que ten conferido a delegación así como o número de resolución pola que se ten conferido a mesma.3º.- Os expedientes iniciados con anterioridade á entrada en vigor deste decreto serán continuados polo órgano que corresponda de acordo co novo réxime de delegacións.4º.- Notifíquese persoalmente ao concelleiro designado, para a súa aceptación expresa, segundo dispón o artigo núm.8 do ROM, dese conta da presente resolución ao Pleno da Corporación na primeira sesión que teña lugar, e publíquese no Boletín Oficial da Provincia da Coruña, e mais no taboleiro de anuncios da Casa do Concello, sen prexuízo da súa efectividade dende o día seguinte ao da súa data, conforme se indica no artigo 44 do citado Regulamento de organización, funcionamento e réxime xurídico das entidades locais. Mugardos, asinado dixitalmente na data que figura na marxe polo alcalde.” Asinado dixitalmente polo sr. Alcalde, D. Juan Domingo de Deus Fonticoba, en data 17 de decembro de 2020.